Eesti kohtusüsteem on vaba ja sõltumatu - ja peab seda olema. Ma ei taha seda süüdistada ega mõjutada. Ometi pean Eesti  Vabariigi kodanikuna tunnistama, et see, et nimetatud seltskond kohtusaalist vabana minema jalutab, solvab minu arusaama õigusest ja õiglusest küll tugevalt. Mida veel peab siis Eestis tegema, et kohtus karistatud saada? Kui poole Tallinna kesklinna rüüstamisest ei piisanud, kas peab siis kogu linnale tule otsa panema? Peale pronksiööd tehti suuri sõnu sellest, kuidas selle süüdlasi karistatakse seaduse kogu karmusega. Praeguseks on sellest otsusest juba üsna kaugele kaldutud. Ning nii tundub mulle, et kuskil on  keegi kõvasti puusse pannud. Ja ma tahan väga teada, kes see on. Kui kohtusse on esitatud ebakvaliteetne ja vahest isegi valesti esitatud süüdistus, siis on keegi oma tööd halvasti teinud. Oli ju selge, et tegemist on Eestile laiemat tähendust ja rahvusvahelist mõõdet omava protsessiga, miks siis juhtus nii, et kohus oli sunnitud õigeksmõistva otsuse tegema? Ja palun ärge rääkige mulle, et tegemist taas "patsiga poisiga"